Diari Oficial de la Generalitat Valenciana


Sumari del DOGV 612, del 22-06-1987 (1987/809087)

ORDRE de 8 de juny de 1987, de la Conselleria d'Agricultura i Pesca, per la qual es regula la concessió d'ajudes als ramaders que realitzen programes específics de millores zootècniques i sanitàries.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/08/(1)/dof/vci/html**

### Dades del document

Número de DOGV
:   612

Data del DOGV
:   22-06-1987

Secció del DOGV
:   DISPOSICIONS GENERALS

Número del document
:   1987/809087


Data del document
:   08-06-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de juny de 1987, de la Conselleria d'Agricultura i Pesca, per la qual es regula la concessió d'ajudes als ramaders que realitzen programes específics de millores zootècniques i sanitàries.  
Per tal de millorar els índexs productius del bestiar, així com per aconseguir-hi unes condicions sanitàries idònies, hom considera que cal posar en pràctica programes específics de millora zootècnica i sanitària a les ramaderies; per a això resulta imprescindible que els ramaders, agrupats o a títol individual, compten amb un assessorament veterinari continuat i disposen de la infrastructura necessària a les seues explotacions.   
En atenció d'aquests motius, a proposta del Director General de la Producció Agrària i fent ús de les facultats que tinc atribuïdes,   
ORDENE:   
Article primer  
Es concediran ajudes en forma de subvencions directes, als ramaders que, de manera individual o col·lectiva, realitzen programes específics de millores zootècniques i sanitàries, amb les condicions següents:   
1.1. Els beneficiaris seran aquells ramaders individuals o, amb preferència, aquelles agrupacions de ramaders que mantinguen una assistència veterinària.   
1.2. Els programes específics seran de caràcter sanitari i zootècnic, indistintament o conjuntament, i tindran una durada de realització programada, d'un any.   
1.3. Els programes de caràcter sanitari afectaran la totalitat dels cens de les explotacions, de les espècies de boví lleter, conills i abelles.   
El programa serà independent per a cada espècie i ratificat pels ramaders de l'agrupació i contindrà totes les activitats detallades a l'annex I d'aquesta Ordre.   
1.4. Els programes de caràcter zootècnic afectaran, com a mínim., el 30% del cens de les ramaderies que mantinguen alguna de les espècies següents: porcí, oví, cabrum, conills   
El programa serà independent per a les distintes espècies ramaderes, i serà ratificat pel ramader interessat, que es comprometrà a realitzar totes les activitats detallades a l'Annex II d'aquesta Ordre.   
1.5. En la presentació dels programes específics caldrà indicar-ne la durada total, i per a cada activitat, la inversió estimada, el nombre i el tipus d'animals afectats, el cost per unitat ramadera i l'època prevista de realització.   
1.6. Els animals o les unitats ramaderes sobre les quals recaiguen els programes específics hauran de ser indentificats correctament.   
Article segon  
Les ajudes als programes específics zootècnics estaran condicionades a la realització de programes sanitaris, a les explotacions interessades.   
Article tercer  
Els programes específics acollits a aquesta disposició, hauran de ser presentats per tal de ser aprovats per les Direccions Territorials de la Conselleria d'Agricultura i Pesca amb un mes d'antelació a la data prevista de començament del programa i hauran de reunir per tal de ser tramitats, els requisits exigits a l'Ordre de 24 de juny de 1986 de la Conselleria d'Agricultura i Pesca (DOGV de 25 de juliol de 1986) per la qual es regulen determinats aspectes de les subvencions en matèria de Producció Agrària.   
Article quart  
L'import de les ajudes, recaurà sobre el material fungible i l'assistència tècnica del programa anual.   
S'aplicarà en forma de subvenció directa amb els percentatges següents:   
A explotacions individuals, fins al 30% d'inversió.   
A explotacions agrupades, fins al 40% de la inversió.   
Aquestes es pagaran una vegada hagen estat presentats els justificants d'inversió. El termini de presentació de justificants tindrà una durada de dos mesos, comptats a partir de la data de puntualització del programa.   
4. 1. L'incompliment en la realització d'algunes de les activitats inscrites als programes específics sanitaris, suposarà, excepte per una impossibilitat manifesta d'exenció, l?anul·lació de la subvenció total d'aquest programa.   
Als programes específics zootècnics, suposarà la reducció consegüent de l'import total de la subvenció.   
DISPOSICIO ADDICIONAL  
A l'efecte d'aquesta disposició hom considera agrupació de ramaders quan hi pertanyeran un 40% dels ramaders d'aqueixa activitat, o quan acolliran el 60% de l'efectiu ramader, del terme municipal o dels confrontants d'aquest. Així mateix tindran aquesta consideració les Societats Agràries de Transformació i les Cooperatives l'activitat principal de les quals siga la producció ramadera.   
DISPOSICIONS FINALS  
Primera  
La Direcció General de la Producció Agrària queda facultada per dictar les disposicions que calguen per a l'aplicació d'aquesta Ordre.   
Segona  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.   
València, 8 de juny de 1987.   
El Conseller d'Agricultura y Pesca,  
LLUIS FONT DE MORA I MONTESINOS   
ANNEX I  
ACTIVITATS  
Profilaxi i control de les malalties següents:  
I. Boví.   
Tuberculosi, brucel·losi, paratuberculosi, pneumònia, mastitis, pasteurel·losi, leucosi, febre aftosa, rinotraqueitis infecciosa (IBR), tricomoniasi, parasitosis externes, parasitosis internes.   
II. Conills.   
Pasteurel·losi, mixomatosí, parasítosis externes (tinyes, sarnes), parasitosis internes (coccidis).   
III. Abelles.   
Nosemiasi, loque americana i europea, micosi, acariosi-varroasi.   
ANNEX II  
ACTIVITATS  
Oví-cabrum.   
Sincronització del zel mitjançant productes hormonals, inseminació Artificial, diagnòstic de gestació, control de l'index de transformació en creixement, control de lactacions, estudi-memòria d?índexs reproductius i genètics.   
II. Porcí.   
Sincronització de zel mitjançant productes hormonals, inseminació artificial i diagnòstic de gestació, control de l?índex de transformació en creixement, control de l'especejament de la canal, estudi-memòria d?índexs reproductius i genètics.   
III. Conills.   
Diagnòstic de zel, muntament mitjançant sementals selectes, diagnòstic de gestació, control d?índex de transformació en creixement, control d'especejament de la canal, estudi-memòria d?índexs reproductius i genètics.   
Quant a inseminació artificial, les dosis seminals i els sementals donadors hauran de procedir de Centres Oficials de Selecció i Reproducció animal, o d'animals inscrits al Registre definitiu del Llibre Genealògic corresponent.


Còpia Permalink ELI